Държавен вестник, бр. 82, 2003 г., стр. 43

Б Р О Й  82
Д Ъ Р Ж А В Е Н   В Е С Т Н И К
С Т Р .  43
Чл. 17. (1) Регистрите се поддържат върху
хартиен и електронен носител.
(2) Министърът на правосъдието осигурява
защита на съхраняваната в регистрите инфор-
мация от неправомерен достъп и определя със
заповед длъжностните лица, които водят и съх-
раняват регистрите.
(3) Длъжностните лица са длъжни да съдейс-
тват при осигуряване на защитата по ал. 2 и не
могат да предоставят информация от регистри-
те на трети лица, извън предвидения със запо-
вед на министъра ред.
(4) Регистрите върху хартиен носител се во-
дят в томове, страниците на които се номерират.
На корицата на всеки том се отбелязват наиме-
нованието на регистъра и номерът на тома.
(5) За всяко вписване на дете, на осиновяващ
или съпрузи и акредитирана организация в съ-
ответния регистър се отделя партида с необхо-
димия брой страници.
Чл. 18. Регистърът на децата, които могат
да бъдат осиновени от чужденци при условията
на пълно осиновяване, се води по образец, съг-
ласно приложение № 1.
Чл. 19. (1) При настъпване на условията по
чл. 57в, ал. 9 СК Съветът по осиновяване към
регионалната дирекция за социално подпома-
гане предоставя в Министерството на правосъ-
дието оригиналните документи от досието на
детето. Копие от документите остава на съхра-
нение в регионалната дирекция.
(2) Детето се вписва в регистъра по чл. 18
въз основа на информацията, предоставена от
Съвета по осиновяване.
(3) Всяко дете се вписва в отделна партида
на регистъра със свой уникален пореден номер.
(4) За всяко вписано в регистъра дете се съз-
дава, поддържа и съхранява досие.
(5) Съветите по осиновяване, както и реги-
оналните дирекции за социално подпомагане
са длъжни да предоставят в Министерството на
правосъдието всяка нова или допълнителна
информация или документ относно обстоятел-
ства, свързани с детето.
Чл. 20. (1) Заличаване на дете, вписано в
регистъра, се извършва при:
1. навършване на пълнолетие;
2. допуснато осиновяване;
3. смърт;
4. оттегляне на предварително даденото от
родителите съгласие;
5. установяване на произхода на детето;
6. възстановяване на родителските права.
(2) При навършване на пълнолетие детето
се заличава служебно от регистъра, освен ако
досието му вече е подадено в съда.
(3) Заличаването по ал. 1, т. 2 се извършва
служебно на основата на влязлото в сила съдеб-
но решение за допускане на осиновяването на
детето.
(4) Заличаване по ал. 1, т. 3 се извършва от
длъжностното лице на основание акт за смърт,
представен от специализираната институция или
от приемното семейство или другите лица, при
които е било настанено детето или които са
полагали грижи за него. Актът може да бъде
изпратен в Министерството на правосъдието и
от съответната регионална дирекция за соци-
ално подпомагане.
(5) Заличаване на детето от регистъра в слу-
чай на оттегляне на предварително даденото от
родителите съгласие се извършва след предста-
вяне на уведомление от дирекция “Социално
подпомагане” и заверено копие от документи-
те по чл. 56а СК. Акредитираната организация
и родителите на детето са длъжни да уведомят
Министерството на правосъдието за оттеглено
по време на съдебното производство предвари-
телно дадено съгласие.
(6) Заличаване по ал. 1, т. 5 и 6 се извършва
по молба на родителите, към която се прилага
и заверен препис от съдебното решение. В тези
случаи длъжностното лице може да изиска до-
пълнителна информация от съответните ком-
петентни органи.
(7) В случай че са предприети действия по
осиновяване на заличено от регистъра дете,
Министерството на правосъдието уведомява
за това съответния орган или акредитирана
организация и осигурява връщането на док-
лада за детето от съответната държава, стра-
на по Конвенцията.
Чл. 21. Регистърът на осиновяващите—чуж-
денци, които желаят да осиновят дете при усло-
вията на пълно осиновяване, се води по образец
съгласно приложение № 2.
Чл. 22. (1) Вписване на осиновяващ в регис-
търа се извършва въз основа на молбата за оси-
новяване на дете и представените към нея доку-
менти и при спазване на изискванията на чл. 7.
(2) Всеки осиновяващ се вписва в отделна
партида на регистъра със свой уникален поре-
ден номер.
(3) За всеки вписан в регистъра осиновяващ,
съответно съпрузи, се създава, поддържа и съх-
ранява досие.
Чл. 23. (1) Заличаване от регистъра се из-
вършва:
1. по искане на осиновяващия;
2. когато е отпаднала годността на осиновя-
ващия за осиновяване;
3. в случаите по чл. 14, ал. 4;
4. при смърт на осиновяващия.
(2) Семейство осиновяващи се заличава, ако
условията, предвидени съответно в т. 1, 2 или 4
на предходната алинея, са налице и за двамата
съпрузи.
(3) Заличаването се извършва служебно. В
случаите на ал. 1, т. 2 и 4 заличаването се из-
вършва след узнаване на обстоятелствата и по-
лучаване на съответните документи.
(4) Министерството на правосъдието уведо-
мява съответния орган или акредитирана орга-
низация за заличаването и връща доклада за
осиновяващия на компетентния орган на дър-
жавата, страна по Конвенцията.